ddrg/super_eurlex huggingface dataset:
(2)

Zahrnutie vnútorných vlastností týkajúcich sa nebezpečnosti pre životné prostredie do položky týkajúcej sa DEHP v prílohe XIV k nariadeniu (ES) č. 1907/2006 znamená, že použitie uvedenej látky v zdravotníckych pomôckach, ktoré patria do rozsahu pôsobnosti smernice Rady 90/385/EHS (5), smernice Rady 93/42/EHS (6) alebo smernice Európskeho parlamentu a Rady 98/79/ES (7), podlieha požiadavke autorizácie, keďže v článku 60 ods. 2 druhom pododseku nariadenia (ES) č. 1907/2006 sa stanovuje, že Komisia neberie do úvahy riziká pre ľudské zdravie vyplývajúce len z uvedených použití. Pokiaľ ide o použitie uvedenej látky v materiáloch určených na styk s potravinami v rozsahu pôsobnosti nariadenia Európskeho parlamentu a Rady (ES) č. 1935/2004 (8), zahrnutie vnútorných vlastností týkajúcich sa nebezpečnosti pre životné prostredie znamená, že na toto použitie sa vzťahuje požiadavka na autorizáciu, keďže článok 56 ods. 5 nariadenia (ES) č. 1907/2006 sa naň už neuplatňuje.
C17

V rozsahu, v akom to povoľuje odsek C8, účtovná jednotka pri zmluvách s prvkami priamej účasti určuje zmluvnú servisnú maržu alebo komponent straty záväzku zostávajúceho krytia k dátumu prechodu ako: a) celkovú reálnu hodnotu podkladových položiek k uvedenému dátumu; mínus b) peňažné toky vyplývajúce z poistnej zmluvy k uvedenému dátumu; plus alebo mínus c) úprava o: i) sumy, ktoré účtovná jednotka účtuje poistníkom (vrátane súm odpočítaných od podkladových položiek) pred uvedeným dátumom; ii) sumy zaplatené pred uvedeným dátumom, ktoré by sa neboli zmenili na základe podkladových položiek; iii) zmenu rizikovej úpravy o nefinančné riziká spôsobenú uvoľnením rizika pred uvedeným dátumom. Túto sumu účtovná jednotka odhaduje odkazom na uvoľnenie rizika podobných poistných zmlúv, ktoré účtovná jednotka vystavila k dátumu prechodu; iv) peňažné toky súvisiace so začiatočnými nákladmi zaplatené (alebo pri ktorých bol vykázaný záväzok pri uplatnení iného štandardu IFRS) pred dátumom prechodu, ktoré sú alokované do skupiny (pozri odsek C17A); d) ak je výsledkom písmen a) až c) zmluvná servisná marža – mínus suma zmluvnej servisnej marže, ktorá sa týka služieb poskytnutých pred uvedeným dátumom. Celkový výška písmen a) až c) je náhradou za celkovú zmluvnú servisnú maržu pre všetky služby, ktoré sa majú poskytnúť v rámci skupiny zmlúv, t. j. pred akýmikoľvek sumami, ktoré by sa boli vykázali vo výsledku hospodárenia za poskytnuté služby. Účtovná jednotka odhaduje sumy, ktoré by sa boli vykázali vo výsledku hospodárenia za poskytnuté služby, tak, porovná jednotky zostávajúceho krytia k dátumu prechodu s jednotkami krytia poskytnutými v rámci skupiny zmlúv pred dátumom prechodu; alebo e) ak je výsledkom písmen a) až c) komponent straty – upraví komponent straty na nulu a zvýši o tú istú hodnotu záväzok zostávajúceho krytia, pričom nezahrnie komponent straty.
(13)

Zainteresovaným stranám by sa mal poskytnúť dostatočný čas na dosiahnutie súladu s navrhovaným obmedzením, a najmä následní užívatelia by mali mať na vykonanie primeraných opatrení manažmentu rizík a vytvorenie prevádzkových podmienok s cieľom zabezpečiť, aby expozícia pracovníkov N,N-dimetylformamidu bola pod úrovňou DNEL, rovnaké časové obdobie ako výrobcovia a dovozcovia. Komisia sa preto v súlade s dokumentáciou podľa prílohy XV a so stanoviskom výboru SEAC domnieva, že uplatňovanie obmedzenia by sa malo odložiť o 24 mesiacov.
—

Profil na Al Estiklal (v angličtine) – „Muhammad Al-Ghamari; The Houthi Leader Who Conveyed The Iranian ‘Revolutionary Guards’ Experience To Yemen“ (Muhammad Al-Ghamari; húthíovský vodca, ktorý preniesol skúsenosti iránskych revolučných gárd do Jemenu)(https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [stránka navštívená 19. októbra 2021].
(5)

Obmedzenia výlovu stanovené v nariadení (EÚ) 2021/90 sa uplatňujú od 1. januára 2021. Ustanovenia zavedené týmto nariadením týkajúce sa uvedených obmedzení výlovu by preto mali nadobudnúť účinnosť čo najskôr a mali by sa uplatňovať so spätnou účinnosťou od 1. januára 2021. Takýmto retroaktívnym uplatňovaním nie sú dotknuté zásady právnej istoty a ochrany oprávneného očakávania, keďže dotknuté rybolovné možnosti sa zvyšujú a ešte sa nevyčerpali. Z dôvodu naliehavosti by toto nariadenie malo nadobudnúť účinnosť ihneď po jeho uverejnení,
(62)

Určité vertikálne a horizontálne iniciatívy týkajúce sa poľnohospodárskych a potravinových výrobkov, ktorých cieľom je uplatňovať prísnejšie požiadavky ako tie, ktoré sú povinné, môžu mať pozitívny vplyv na ciele súvisiace s udržateľnosťou. Uzatvorenie takýchto dohôd, rozhodnutí a zosúladených postupov medzi výrobcami a hospodárskymi subjektmi na rôznych úrovniach výroby, spracovania a obchodu by tiež mohlo posilniť postavenie výrobcov v dodávateľskom reťazci a zvýšiť ich vyjednávaciu silu. Preto by za osobitných okolností takéto iniciatívy nemali podliehať uplatňovaniu článku 101 ods. 1 ZFEÚ. Aby sa zabezpečilo účinné využívanie tejto novej výnimky a v záujme zníženia administratívneho zaťaženia by sa pre takéto iniciatívy nemalo vyžadovať predchádzajúce rozhodnutie Komisie o tom, že nepodliehajú uplatňovaniu článku 101 ods. 1 ZFEÚ. Keďže ide o novú výnimku, je vhodné stanoviť, že Komisia by mala do dvoch rokov od nadobudnutia účinnosti tohto nariadenia vypracovať usmernenia pre hospodárske subjekty týkajúce sa uplatňovania výnimky. Po tomto dátume by výrobcovia tiež mali mať možnosť požiadať Komisiu o stanovisko, pokiaľ ide o uplatňovanie výnimky z ich dohôd, rozhodnutí a zosúladených postupov. V odôvodnených prípadoch by Komisia mala mať možnosť následne revidovať obsah svojho stanoviska. Vnútroštátne orgány na ochranu hospodárskej súťaže by mali mať možnosť rozhodnúť, že dohoda, rozhodnutie alebo zosúladený postup sa má upraviť, prestať vykonávať alebo sa nebude vôbec vykonávať, ak sa domnievajú, že je to potrebné na ochranu hospodárskej súťaže, pričom v takom prípade by mali informovať o svojich opatreniach Komisiu.
(4)

Spomedzi rôznych kategórií zmiešaných výrobkov, na ktoré sa vzťahuje článok 12 ods. 2 písm. a) až c) delegovaného nariadenia (EÚ) 2019/625, predstavujú najmenšie riziko zmiešané výrobky, na ktoré sa vzťahuje článok 12 ods. 2 písm. c) uvedeného delegovaného nariadenia. Okrem toho bol v prípade uvedenej kategórie zmiešaných výrobkov od dátumu začatia uplatňovania delegovaného nariadenia (EÚ) 2019/625 pozorovaný a zaznamenaný v systéme riadenia informácií pre úradné kontroly počas hraničných kontrol nízky počet prípadov nedodržiavania pravidiel. S cieľom zabezpečiť, aby bolo administratívne zaťaženie členských štátov úmerné riziku, ktoré predstavuje tovar vstupujúci do Únie, je vhodné znížiť základnú frekvenciu fyzických kontrol uvedenej kategórie zmiešaných výrobkov na 5 %.
(4)

Preto by sa v prípade makových semien uvádzaných na trh pre konečného spotrebiteľa a v prípade pekárenských výrobkov, ktoré obsahujú makové semená alebo z nich odvodené produkty, mali stanoviť maximálne hodnoty obsahu morfínu a kodeínu vyjadrené v ekvivalentoch morfínu. Uvedené hodnoty obsahu by sa mali stanoviť so zohľadnením toho, že obsah alkaloidov v surových makových semenách sa môže spracovaním potravín v konečnom výrobku znížiť o 25 – 100 %. Keďže výrobcovia pekárenských výrobkov by mali mať k dispozícii podrobné informácie o makových semenách používaných ako zložky v pekárenských výrobkoch, a to vrátane informácií o obsahu ekvivalentu morfínu, dodávateľ makových semien by mal tieto informácie výrobcovi pekárenských výrobkov poskytnúť.
(2)

Organizácia Spojených národov vyradila Vanuatu z kategórie najmenej rozvinutých krajín 4. decembra 2020. Vanuatu preto už nespĺňa požiadavky na štatút zvýhodnenej krajiny podľa opatrenia EBA na základe článku 17 ods. 1 nariadenia (EÚ) č. 978/2012 a malo by sa vypustiť z prílohy IV k uvedenému nariadeniu. Vypustenie Vanuatu zo zoznamu zvýhodnených krajín podľa opatrenia EBA by sa malo v súlade s článkom 17 ods. 2 nariadenia (EÚ) č. 978/2012 uplatňovať po uplynutí trojročného prechodného obdobia od dátumu nadobudnutia účinnosti tohto nariadenia. Vanuatu by sa preto malo vypustiť z prílohy IV, s účinnosťou od 1. januára 2025,
1.

„Emraan Ali (málo spoľahlivý alias: Abu Jihad TNT). Dátum narodenia: a) 4. 7. 1967. Miesto narodenia: a) Rio Claro, Trinidad a Tobago. Štátna príslušnosť: a) Trinidad a Tobago; b) Spojené štáty americké. Číslo cestovného pasu: a) TB162181 (cestovný pas Trinidadu a Tobaga, vydaný 27. 1. 2015, ktorého platnosť sa skončila 26. 1. 2020); b) 420985453 (cestovný pas Spojených štátov amerických, ktorého platnosť sa skončila 6. 2. 2017). Národné identifikačné číslo: 19670704052 (identifikačné číslo Trinidadu a Tobaga). Adresa: a) Spojené štáty americké (vo výkone trestu odňatia slobody, Federálne väzenské centrum Miami, registračné číslo: 10423-509); b) #12 Rio Claro Mayaro Road, Rio Claro, Trinidad (predchádzajúce miesto pobytu 2008 – marec 2015); c) #7 Guayaguayare Road, Rio Claro, Trinidad (predchádzajúce miesto pobytu okolo roku 2003); d) Spojené štáty americké (predchádzajúce miesto pobytu január 1991 – 2008). Ďalšie informácie: a) vysokopostavený člen Islamského štátu v Iraku a Levante (ISIL), ktorý bol do zoznamu zaradený ako al-Káida v Iraku. Vykonával nábor do ISIL a prostredníctvom online videozáznamov prikazoval jednotlivcom páchať teroristické činy. b) Fyzický opis: výška: 176 cm; hmotnosť: 73 kg; postava: stredná; farba očí: hnedá; farba vlasov: čierna/holohlavý; farba pleti: hnedá; c) hovorí po anglicky. Dátum zaradenia do zoznamu v zmysle článku 7d ods. 2 písm. i): 23. 11. 2021.“
(6)

Do článku 11 ods. 11 delegovaného nariadenia (EÚ) 2020/2014 je zahrnutá výnimka de minimis pre tresku merlang nedosahujúcu minimálnu ochrannú referenčnú veľkosť, ulovenú plavidlami, ktoré používajú vlečné siete s rozperným rahnom s veľkosťou ôk 80 až 119 mm v podoblasti ICES 4. Skupina Scheveningen požiadala o predĺženie platnosti výnimky do 31. decembra 2023 a predložila nové vedecké informácie. STECF posúdil tieto dôkazy a dospel k záveru (5), že spoločné odporúčanie sa vo veľkej miere zaoberá otázkami, ktoré STECF identifikoval vo svojich predchádzajúcich posúdeniach. Najmä odhadované náklady na vyloďovanie nechcených úlovkov sú značné a vyžadovalo by si podstatne viac pracovných síl na palube. STECF uznal aj problémy a výzvy spojené so zlepšovaním selektívnosti pri tomto druhu rybolovu. Výnimka by teda mala platiť do 31. decembra 2023.
(9)

V článku 13 ods. 1 písm. f) delegovaného nariadenia (EÚ) 2020/2015 sa udelila výnimka de minimis pre ryby čeľade Caproidae ulovené plavidlami, ktoré používajú vlečné siete na lov pri dne v divíziách ICES 7b až 7c a 7f až 7k. Členské štáty ležiace pri severozápadných vodách požiadali, aby sa spresnilo, že výpočet výnimky by mal byť založený na úlovkoch ulovených všetkými druhmi výstroja. STECF dospel k záveru (5), že hoci táto žiadosť má vplyv na povolený objem úlovkov odhodených na základe výnimky de minimis, objem úlovkov odhodených na základe výnimky de minimis vo výške 0,5 % je nízky bez ohľadu na to, či boli úlovky ulovené všetkými druhmi výstroja alebo len vlečným sieťam na lov pri dne. Okrem toho by sa výnimka mala vzťahovať len na kódy výstroja príslušných vlečných sietí na lov pri dne, ktoré sú uvedené v prílohe XI k vykonávaciemu nariadeniu (EÚ) č. 404/2011. Výnimka by sa teda mala za týchto podmienok udeliť do 31. decembra 2022. Členské štáty sú povinné najneskôr do 1. mája 2022 predložiť údaje o úlovkoch, ktoré požaduje STECF.
(37)

Okrem toho by výbor CAC KZ mal venovať väčšiu pozornosť zabezpečeniu aktualizácie legislatívneho rámca, pokiaľ ide o začlenenie zmien príloh ICAO do kazašských predpisov. Výbor CAC KZ a úrad AAK musia zabezpečiť zavedenie riadnych vnútorných mechanizmov a postupov, ktorými sa existujúci právny a technický rámec premietne do bežných činností a postupov organizácie. V tejto súvislosti by výbor CAC KZ a úrad AAK mali zlepšiť svoje celkové funkcie riadenia kvality, ako aj národný bezpečnostný program Kazachstanu, aby sa zabezpečilo, že potenciálne bezpečnostné riziká budú systematicky a včas identifikované a náležite zmiernené.
(4)

Prešetrovaný výrobok je rovnaký ako výrobok definovaný v predchádzajúcom odôvodnení, v súčasnosti patriaci pod číselné znaky KN ex 7019 39 00, ex 7019 40 00, ex 7019 59 00 a ex 7019 90 00, ale odosielaný z Turecka, bez ohľadu na to, či má alebo nemá deklarovaný pôvod v Turecku (kódy TARIC 7019390083, 7019400083, 7019590083 a 7019900083) (ďalej len „prešetrovaný výrobok“).
(5)

V tejto súvislosti by sa do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe III k nariadeniu (EÚ) 2016/44 mala doplniť jedna osoba zapojená do takýchto činností.
(4)

Rada sa domnieva, že do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012 by sa mali doplniť dve osoby zapojené do vojenských operácií Wagnerovej skupiny v Sýrii, ako aj tri spoločnosti, ktoré majú prospech zo sýrskeho režimu a podporujú ho.
(2)

Vzhľadom na pôsobenie Wagnerovej skupiny, ktorá je súkromným vojenským subjektom bez právnej subjektivity so sídlom v Rusku, na Ukrajine sa Rada domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k nariadeniu (EÚ) č. 269/2014 by sa mali doplniť tri osoby.
(9)

V článku 80 delegovaného nariadenia (EÚ) 2019/2035 sa stanovuje, že všetky násadové vajcia sa majú označiť jedinečným schvaľovacím číslom zariadenia pôvodu. V nariadení (EÚ) 2016/429 sa však vyžaduje len schválenie zariadení, ktoré odosielajú násadové vajcia do iného členského štátu. Okrem toho sa v delegovanom nariadení Komisie (EÚ) 2020/688 (3) stanovuje, že ak sa zásielky menej ako 20 násadových vajec hydiny inej ako vtáky nadradu bežce premiestňujú do iného členského štátu, musia tieto vajcia pochádzať z registrovaných prevádzkarní. Delegované nariadenie (EÚ) 2019/2035 by sa preto malo zmeniť tak, aby sa prevádzkovatelia zariadení držiacich hydinu a prevádzkovatelia liahní, z ktorých sa do iného členského štátu premiestňujú zásielky menej ako 20 násadových vajec hydiny inej ako vtáky nadradu bežce, vyňali z povinnosti, aby každé násadové vajce bolo označené jedinečným schvaľovacím číslom zariadenia pôvodu. Táto zmena je takisto v súlade so zmenami, ktoré sa majú vykonať týmto nariadením v článku 4 delegovaného nariadenia (EÚ) 2019/2035.
Štandardné obdobie uznávania by sa nemalo zahrnúť do potvrdenia o očkovaní ako nové dátové pole. Namiesto toho by sa malo zaviesť na úrovni overovania prispôsobením mobilnej aplikácie používanej na overovanie digitálnych COVID preukazov EÚ. Ak sa overovateľovi predloží príslušné potvrdenie o očkovaní, v ktorom sa uvádza dátum očkovania presahujúci 270-dňové obdobie uznávania, v mobilnej aplikácii použitej na overenie by sa malo zobraziť, že platnosť potvrdenia sa skončila. Zavedenie štandardného obdobia uznávania na úrovni overovania umožňuje ľahšie reagovať na ďalší vývoj vedeckých dôkazov, než keby sa do potvrdení zahrnul pevný dátum skončenia platnosti. Na účely zavedenia štandardného obdobia uznávania na úrovni overovania by sa malo zmeniť dátové pole týkajúce sa dátumu očkovania. Tento postup je vhodnejší než zavedenie nového osobitného dátového poľa, v ktorom by sa osobitne uvádzal dátum skončenia platnosti potvrdenia o očkovaní. Pridanie nového poľa by znamenalo, že by sa museli buď opätovne vydať už vydané potvrdenia o očkovaní, alebo vytvoriť technické systémy, ktoré by boli schopné interpretovať už vydané potvrdenia bez dátumu skončenia platnosti a zároveň aj novo vydané potvrdenia s dátumom skončenia platnosti. S cieľom zabezpečiť, aby sa štandardné obdobie uznávania potvrdení o očkovaní uplatňovalo jednotne, malo by sa začleniť do overovacích aplikácií všetkých členských štátov.
(6)

Okrem toho by sa malo poskytnúť riešenie na to, aby bolo možné predísť situáciám, keď by organizáciám výrobcov, ktoré investovali do preventívnych opatrení a napriek tomu im v dôsledku prírodných katastrof, nepriaznivých poveternostných udalostí, chorôb rastlín alebo zamorenia škodcami vznikli nezanedbateľné škody, nielen vznikli straty hodnoty ich predávanej produkcie, ale takisto by sa im znížila finančná pomoc Únie. Hodnota predávanej produkcie stanovená v článku 23 ods. 4 delegovaného nariadenia (EÚ) 2017/891 by sa preto mala zvýšiť na 100 %, ak organizácia výrobcov dokáže, že prijala potrebné preventívne opatrenia proti chorobám rastlín, zamoreniu škodcami, prírodným katastrofám a nepriaznivým poveternostným udalostiam, ako sú napríklad vykurovacie systémy alebo siete nainštalované na poliach, poisťovacie systémy alebo zriadenie vzájomných fondov.
(4)

Plody podzemnice olejnej a produkty z nich vyrábané z Argentíny podliehajú od januára 2019 zvýšenej miere úradných kontrol z dôvodu rizika kontaminácie aflatoxínmi. Úradné kontroly vykonávané členskými štátmi, ako aj informácie, ktoré sú k dispozícii, poukazujú na zlepšenie súladu s príslušnými požiadavkami stanovenými v právnych predpisoch Únie. Tieto výsledky svedčia o tom, že vstup týchto potravín do Únie nepredstavuje závažné riziko pre ľudské zdravie. Preto viac nemusí každú zásielku sprevádzať úradný certifikát potvrdzujúci, že všetky výsledky odberu vzoriek a analýz preukazujú súlad s nariadením Európskeho parlamentu a Rady (ES) č. 396/2005 (4). Členské štáty by napriek tomu mali aj naďalej vykonávať kontroly, ktoré zaručia zachovanie súčasnej úrovne dodržiavania predpisov. Zápis týkajúci sa plodov podzemnice olejnej z Argentíny v prílohe II k vykonávaciemu nariadeniu (EÚ) 2019/1793 by sa preto mal vypustiť a presunúť do prílohy I k uvedenému vykonávaciemu nariadeniu, pričom sa zachová miera frekvencie identifikačných a fyzických kontrol vykonávaných na 5 % zásielok vstupujúcich do Únie.
(6)

Požiadavka zaradiť 3-fukozyllaktózu do súčtu oligosacharidov, ktoré tvoria novú potravinu, a nie do súčtu iných minoritných uhľohydrátov, v ktorých je v súčasnosti uvedená, nebola zahrnutá do pôvodnej žiadosti, ktorú úrad priaznivo posúdil. Uvedená žiadosť sa odvolávala na potenciál hydrolyzácie DFL na výrobu 3-fukozyllaktózy, ktorá bola zistená pri nízkych hladinách. Komisia sa domnieva, že v prípade požadovanej zmeny spôsobu, akým je 3-fukozyllaktóza zahrnutá do špecifikácií zmesi 2′-FL/DFL vzhľadom na skutočnosť, že sa vyskytuje v novej potravine v nízkych množstvách a pod úrovňami prirodzene sa vyskytujúcimi v ľudskom mlieku, sa neočakáva, že zmení účinky tejto povolenej novej potraviny na ľudské zdravie. Komisia sa preto domnieva, že ďalšie stanovisko úradu nie je potrebné.
(7)

Databáza liekov Únie by mala byť funkčná a prevádzkyschopná od dátumu začatia uplatňovania nariadenia (EÚ) 2019/6 (28. január 2022) s cieľom spustiť regulačné postupy stanovené v uvedenom nariadení. Mala by tiež byť schopná prispôsobiť sa akýmkoľvek zmenám, ku ktorým dôjde v rámci regulačnej siete, plniť potreby regulačných operačných modelov počas ich vývoja a držať krok s technickým a vedeckým pokrokom. To si vyžaduje postupný prístup, pokiaľ ide o jej zriadenie a spravovanie. Do dátumu začatia uplatňovania nariadenia (EÚ) 2019/6 by agentúra mala zabezpečiť, aby databáza liekov Únie spĺňala aspoň všetky funkčné požiadavky vyplývajúce z uvedeného nariadenia. Následne by agentúra mala pokračovať vo vývoji ďalších funkcií vrátane takých, ktoré by mohli ďalej znížiť administratívnu záťaž a prispieť k harmonizácii postupov v rámci regulačnej siete.
(195)

Komisia predovšetkým poznamenala, že používatelia na veľkých dolných trhoch, ako je automobilové odvetvie, priemyselné zariadenia alebo stavebné odvetvie, sa neprihlásili. V tejto súvislosti Komisia poukázala na podanie navrhovateľa, v ktorom sa tvrdilo, že antidumpingové clá budú mať veľmi nízky vplyv na dolné trhy a na spotrebiteľské výrobky, napr. automatické práčky. Informácie dostupné v uvedenom spise, najmä vo vyplnených dotazníkoch od používateľov, však ukazujú, že nákupy z Turecka trvale predstavujú pomerne nízky podiel (7 % – 14 %) z celkových nákupov týchto používateľov v období prešetrovania. Vzhľadom na pomerne nízku navrhovanú úroveň cla, dostupné alternatívne zdroje dodávok a pomerne nízku váhu tureckého dovozu v podnikateľskom segmente používateľov v oblasti plochých výrobkov zo železa, z nelegovanej ocele alebo ostatnej legovanej ocele valcovaných za tepla by bol prípadný vplyv opatrení na týchto používateľov veľmi obmedzený. V prípade prihlásených používateľov by opatrenia všeobecne mali za následok zvýšenie nákladov v rozpätí od úrovne nižšej ako 1 % až po 2,5 % v prípade najviac ovplyvnených používateľov na ich príslušné činnosti, ak by si zachovali rovnaký model získavania zdrojov. Navyše sa v spise neuvádza žiadny dôkaz naznačujúci, že by používatelia neboli schopní preniesť potenciálne obmedzené zvýšenie cien. V rovnakom duchu nič v spise nepotvrdzuje to, že by utrpela konkurencieschopnosť používateľov z EÚ v porovnaní s nadväzujúcim dovozom z tretích krajín.
(5)

Vykonávacím nariadením (EÚ) č. 792/2012 sa zabezpečuje jednotné vykonávanie nariadenia Komisie (ES) č. 865/2006 (3), a to najmä stanovením vzorov, ktorým musia zodpovedať povolenia, potvrdenia a iné doklady uvedené v uvedenom nariadení. Toto pozmeňujúce nariadenie by sa preto malo uplatňovať v spojení s nariadením, ktorým sa mení nariadenie Komisie (ES) č. 865/2006 (4), pričom by sa obe pozmeňujúce nariadenia mali začať uplatňovať od toho istého dňa.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Český modrý mák“ by sa mal zapísať do registra,
(2)

Listom z 8. augusta 2019 francúzske orgány oznámili Komisii, že na základe článku 15 ods. 4 nariadenia (EÚ) č. 1151/2012 poskytli hospodárskym subjektom, ktoré sídlia na ich území a spĺňajú podmienky uvedeného článku, prechodné obdobie do 31. decembra 2023, a to v zmysle výnosu z 18. júla 2019, ktorým sa mení výnos z 8. novembra 2018 o zmene špecifikácie chráneného označenia pôvodu „Munster“/„Munster-Géromé“ a ktorý bol uverejnený 26. júla 2019 v Úradnom vestníku Francúzskej republiky (3). Zoznam hospodárskych subjektov využívajúcich toto prechodné obdobie tvorí prílohu k uvedenému výnosu Francúzskej republiky. Tieto hospodárske subjekty, ktoré uvádzali produkt „Munster“/„Munster-Géromé“ na trh v súlade s právnymi predpismi nepretržite počas najmenej piatich rokov pred podaním žiadosti, vzniesli počas vnútroštátneho námietkového konania svoje námietky. Devätnásť hospodárskych subjektov vznieslo námietku proti tomuto ustanoveniu: „Mlieko použité na výrobu syra „Munster“/„Munster-Géromé“ pochádza len od kráv plemena Vosgienne, Simmental, Prim’Holstein, Montbéliarde alebo z kríženia týchto plemien. V tomto prípade sa prijímajú len kravy, ktoré pochádzajú od býka čistého plemena jedného zo štyroch vyššie definovaných plemien.“ Štrnásť hospodárskych subjektov vznieslo námietku proti tomuto ustanoveniu: „Pokiaľ ide o ročný priemer, základná kŕmna dávka stáda dojníc (vyjadrená ako sušina) sa produkuje najmenej z 95 % v zemepisnej oblasti“. Štyri hospodárske subjekty vzniesli námietku proti tomuto ustanoveniu: „Pokiaľ ide o ročný priemer, základná kŕmna dávka stáda dojníc (vyjadrená ako sušina) sa produkuje najmenej zo 70 % v hospodárskom podniku“. Desať hospodárskych subjektov vznieslo námietku proti tomuto ustanoveniu: „Pre stádo dojníc tvorí tráva (vyjadrená ako sušina) v akejkoľvek forme najmenej 40 % ročnej priemernej základnej kŕmnej dávky a najmenej 25 % základnej kŕmnej dávky počas všetkých dní v roku.“ Trinásť hospodárskych subjektov vznieslo námietku proti tomuto ustanoveniu: „Každá dojnica má k dispozícii plochu spásanej trávy najmenej 10 árov.“ Sedem hospodárskych subjektov vznieslo námietku proti tomuto ustanoveniu: „Dojnice sa pasú najmenej 150 dní za rok.“ Dvanásť hospodárskych subjektov vznieslo námietku proti tomuto ustanoveniu: „Koncentrované krmivá tvoria maximálne množstvo 1,8 t sušiny za rok a na jednu kravu.“ Päť hospodárskych subjektov vznieslo námietku proti týmto ustanoveniam: „Zrenie si vyžaduje špecifické podmienky (s minimálnou relatívnou vlhkosťou 90 %) […]. Počas fázy pridávania kvasiniek je teplota vyššia ako alebo rovná 16 °C. Počas fázy spracovania za mokra je teplota pivnice na zrenie syra od 10 °C do 16 °C.“